סיפור עם. רמת כתה ו' (רמה קלה)
מתוך: מבחן בעברית לכיתה ו, משרד החינוך מחוז דרום 



טקסט להערכה של הבנת הנשמע לכיתה ו'
הטקסט והשאלות מיועדים להקראה ע"י המורה
לתלמיד: אקרא לך את הספור. הקשב היטב. אחר כך אשאל אותך שאלות על הספור ואכתוב את תשובותיך.

סיפור עם
מעשה במלך אחד, שציווה לתלות אדם שנתפס גונב. אמר הגנב שהוא מוכן לקבל את העונש המגיע לו, אבל הוא מבקש להציג בפני המלך חכמה נפלאה, שרק הוא יודע אותה. הוא רוצה ללמדה את המלך לפני מותו, כדי שהמלך יוכל להשתמש בה. שאל אותו המלך: "מה היא אותה חוכמה? "  ענה הגנב, שהוא יודע איך לזרוע גרעין של תפוח או של פרי אחר ולאחר חצי שעה יִנְבֹּט הגרעין ויצמח ממנו עץ גדול מלא פירות.
התפלא המלך מאוד והזמין את הַמִּשְׁנֶה לַמֶּלֶךְ ואת שר האוצר אל גינת הארמון, כדי שיראו את המעשה המופלא.
הביאו לגנב גרעין של פרי. הוא הִשְׁרָה את הגרעין במים, וכעבור חצי שעה אמר: "עכשיו צריך לזרוע את הגרעין באדמה, כדי שיצמח ממנו בעוד חצי שעה אילן גדול, אך האדם שיזרע את הגרעין צריך להיות איש נְקִי כַּפַּיִם, שלא גנב אף פעם בחייו. אבל אם יתברר, שגנב אפילו פעם אחת, העץ לא יצמח. "אני, למשל", הוסיף הגנב ואמר:  "לא יכול לזרוע את הגרעין , כי הייתי גנב כל חיי".
פנה הגנב אל המשנה למלך וביקש ממנו לזרוע את הגרעין. הַמִּשְׁנֶה התנגד ואמר: "לא אשקר ואספר לכם שבילדותי גנבתי כסף מאבי, ולכן אינני מתאים למשימה".
פנה הגנב אל שר האוצר והציע לו לזרוע את הגרעין. ענה השר: "אני שר האוצר של המלך. אני אחראי לכספים רבים. פעם אחת לא התאפקתי והכנסתי לכיסי סכום גדול ולכן אינני מתאים למשימה ".
פנה הגנב את המלך ואמר לו: "אדוני המלך, אתה תזרע את הגרעין". ענה המלך: "בילדותי ראיתי אצל אמי המלכה שרשרת  זהב משובצת יהלומים וגנבתי אותה ממנה. לכן גם אני אינני מתאים למשימה. נביא אדם אחר ".
כששמע הגנב את דברי השלושה, נפל לרגלי המלך ואמר: "אדוני המלך, שר האוצר שלך סיפר שגנב מכספך, המשנה למלך הודה שגנב מאביו בילדותו, ואפילו אתה, אדוני המלך הודית שגנבת מאמך המלכה. אם כך, מדוע אתה מבקש לתלות אותי על שגנבתי? הרי אני עשיתי זאת, מכיוון שאני אדם עני והייתי רעב ללחם".
התבייש המלך והבין, כי בחכמה פעל הגנב. המלך ביטל את העונש ושלח את האיש לחופשי.








שאלות – סיפור עם 

אמרו לתלמיד: עכשיו אשאל אותך שאלות על הסיפור ואכתוב את התשובות שלך.

א. מה דעתך על הסיפור? מה חשבת או הרגשת כשהקשבת לסיפור?
																																	
ב. ספר את הסיפור בקצרה במילים שלך.
																																												

ג. כעת אשאל אותך עוד כמה שאלות על הסיפור ואכתוב את תשובותיך.

1. מדוע ציווה המלך לתלות את האדם?
	משמעות גלויה


______________________________________________________________________________________________________________________________________



	משמעות גלויה



2.  איזו חוכמה הציע האדם ללמד את המלך?
____________________________________________________________________________________________________________________________
[bookmark: _GoBack]



	הבנת המשתמע


3.  מדוע התפלא המלך מהחכמה עליה סיפר הגנב?
___________________________________________________________________________________________________________________________________________________________________________________________________



	הבנת המשתמע


4. מדוע הציע הגנב לכל אחד מאנשי המלך לזרוע את הגרעין באדמה? מה רצה להוכיח?																																

	יישום וביקרות


5. המלך החליט לבטל את העונש ושלח את האדם לחופשי. מה  דעתך על החלטת המלך לשחרר את האדם ולא להעניש אותו על מעשיו? הסבר.
__________________________________________________________________________________________________________________________________________________________________________________________

	יישום וביקרות


6. האם לדעתך נהג המלך בחוכמה כאשר חשף את מעשיו בילדותו? הסבר מדוע.
___________________________________________________________________________________________________________________________________________________________________________________________________




לאחר שאלות ההבנה - שאלת כיול/ניטור ההבנה 

שאל/י את התלמיד:
האם הסיפור היה קל/קשה להבנה?  אתה חושב שענית היטב על השאלות?

																																	


















מחוון לציינון התשובות – סיפור עם

	השאלה
	מיומנות נבדקת
	רמות הביצוע
	הציון

	1
מדוע ציווה המלך לתלות את האדם?

	
הבנת המשמעות הגלויה
	2= תשובה המעידה על כך שהבין שהאדם פשע- גנב והעונש על גניבה הוא תלייה 
· המלך ציווה לתלות את האדם כי הוא גנב וכך הענישו על גניבה
1= תשובה המתייחסת רק למעשה הגניבה
· כי הוא גנב
0 = תשובה שגויה
	
0-2

	2
איזו חוכמה הציע האדם ללמד את המלך?


	הבנת המשמעות הגלויה
	2= תשובה המעידה על הבנת הפלא במהירות צמיחת האילן
· האדם הציע למלך לשתול גרעין שכעבור חצי שעה הופך לעץ מניב פירות.   
· האדם הציע למלך גרעין קסם שצומח במהירות לעץ
1= תשובה חלקית שמתייחסת למעשה השתילה ולא מתייחסת לפלא- לקצב צמיחת העץ
· לשתול עץ 
0= תשובה שגויה 
	
0-2

	3
מדוע התפלא המלך מהחכמה עליה סיפר הגנב?


	
הבנת המשתמע
	2= תשובה המעידה על ההבנה שהצעתו של הגנב אינה הגיונית ומנמק מדוע אינה הגיונית 
· המלך התפלא מכיוון שלא הגיוני/לא מציאותי להנביט זרעים ולהצמיח עץ בחצי שעה
1= תשובה חלקית רק לעובדה שה"חכמה" של הגנב איהנ הגיונית/נכונה
· המלך התפלא כי החכמה שסיפר הגנב לא אמיתית/לא נכונה
0= תשובה שגויה
	
0-2

	4
 מדוע הציע הגנב לכל אחד מאנשי המלך לזרוע את הגרעין באדמה? מה רצה להוכיח?
	הבנת המשתמע
	2= תשובה המתייחסת להבעת עמדה (שלילית או חיובית) והסבר מותאם

1 = תשובה המתייחסת להבעת עמדה ללא הסבר מותאם
· הוא רצה להראות שגם המלך ואנשי המלך גנבו
0 = תשובה שגויה
	
0-2

	5
 המלך החליט לבטל את העונש ושלח את האדם לחופשי. מה דעתך על החלטת המלך לשחרר את האדם ולא להעניש אותו על מעשיו? הסבר.


	יישום וביקורת
	2= תשובה המתייחסת להבעת עמדה (שלילית או חיובית) והסבר מותאם
· המלך נהג כהלכה כי הבין שהוא חייב לשמש דוגמא לשריו.
· המלך נהג כהלכה כי הבין שאין אדם מושלם. וגם אנשים רמי מעלה יכולים לחטא.
· המלך טעה, מכיוון שחשוב לקיים את החוקים.
· המלך טעה מכיוון שהוא צריך לעמוד מאחורי ההחלטות שלו ולא ניתן לבטל החלטת מלך.
1 = תשובה המתייחסת להבעת עמדה ללא הסבר מותאם
· המלך היה טוב לב, צדק
· המלך טעה, לא צדק
0 = תשובה שגויה
	

	6
האם לדעתך נהג המלך בחוכמה כאשר חשף את מעשיו בילדותו? הסבר מדוע
	יישום וביקורת
	2= תשובה המתייחסת להבעת עמדה והסבר מותאם
· המלך לא נהג בחכמה מכיוון שהודה שעשה מעשה דומה לזה שעשה הגנב ומעניש אותו על כך
1 = תשובה המתייחסת להבעת עמדה ללא הסבר מותאם
· המלך טעה כי גם הוא גנב בילדותו
0 = תשובה שגויה
	








טווחי הביצוע למשימת הבנה של טקסט מושמע- כיתה ו'


יש לסכם את תוצאות המשימה בטבלה שלהלן:


	מדד הביצוע
	הביצוע
	ביצוע תקין
	ביצוע הדורש מעקב
	ביצוע לא תקין

	הציון הכולל בחמש השאלות במשימה זו
	
___________
	
9-12

                         ציון כולל: 


סכום הממצאים
1. מוטיבציה  ומידת עניין (על בסיס  שאלת הפתיחה הראשונה)
																																	
2. איחזור מידע – זכירה של : פרטים עיקריים, רצף הסיפור והרעיון המרכזי 																																
3. הבנה של טקסט מושמע ( על בסיס שש השאלות ושאלת איחזור המידע)  																																										
4. כיול ההבנה וביטחון עצמי ( על בסיס הפער בין הערכה עצמית של ההבנה לבין ההבנה בפועל) 																																									

5. מאפיינים נוספים, כגון: הססנות, חסימה, תסכול, עייפות, התנגדות וכו'. 

																																																																						




